Ένα μήνυμα προς τους γονείς των μαθητών μας:

Αγαπητοί γονείς,

κατ’ αρχάς ελπίζουμε να είστε υγιείς και οπλισμένοι με δύναμη και υπομονή. Τον τελευταίο καιρό ζούμε στιγμές πρωτόγνωρες σχεδόν εμπόλεμες: Γεγονότα που ποτέ δε φανταζόμασταν ότι θα βιώναμε στον πολιτισμένο κόσμο μας.

Μετά το αρχικό σοκ, θεωρούμε ότι ο καθένας μας πρέπει με αίσθημα ατομικής ευθύνης να δραστηριοποιηθεί για το συλλογικό καλό (σε συνεργασία πάντα με την συντεταγμένη πολιτεία). Τα διαδικτυακά μαθήματα δεν υποκαθιστούν τη σχολική τάξη αλλά «είναι μια κάποια λύσις». Όπως θα έχετε ήδη ενημερωθεί από τη Διεύθυνση του σχολείου, βρισκόμαστε εν αναμονή της έναρξης εξ αποστάσεως μαθημάτων (σε πραγματικό χρόνο) μέσω ηλεκτρονικής πλατφόρμας του Υπουργείου. Ωστόσο, για να μη χαθεί κι άλλος χρόνος, αλλά κυρίως για να μη νιώθουν οι μαθητές μας μόνοι και αστήρικτοι, θα προχωρήσουμε σε ανάρτηση εκπαιδευτικού υλικού για τα παιδιά σας στην ιστοσελίδα του σχολείου.

Είμαστε στη διάθεσή των παιδιών σας για οποιαδήποτε βοήθεια χρειαστούν.

Αντωνία Δικαιάκου - Χαρά Φωτεινοπούλου

ΝΕΟΕΛΛΗΝΙΚΗ ΓΛΩΣΣΑ Β΄ Γυμνασίου – Πρώτη …διαδικτυακή επικοινωνία

Αγαπημένα μας παιδιά!!!

Είμαστε σίγουρες ότι σας λείψαμε!!! Εσείς πάντως μας λείψατε πολύ!!!

Θα σας έλειψε και το μάθημα της Γλώσσας… Τα υποκείμενα, τα αντικείμενα, οι επιθετικοί προσδιορισμοί… Έτσι σκεφτήκαμε να κάνουμε κάτι γι’ αυτό…

Μέχρι να ξεκινήσουν τα εξ αποστάσεως μαθήματα (σε πραγματικό χρόνο), σας στέλνουμε κάποιες επαναληπτικές ασκήσεις της 4ης Ενότητας. Θα ακολουθήσουν κι άλλες…

Οι ασκήσεις είναι διαδραστικές, μπορείτε να τις κάνετε και από το κινητό σας, αυτοδιορθώνονται και σας …βαθμολογούνε!!! Μοιάζουν με ηλεκτρονικό παιχνίδι γνώσεων (…συντακτικού), αλλά θα θέλαμε να μην το αντιμετωπίσετε σαν παιχνίδι, αλλά σαν έναν έλεγχο γνώσεων εναλλακτικού (ίσως και διασκεδαστικού) τύπου! Η θεωρία για την συγκεκριμένη ενότητα είναι αναρτημένη και στην ιστοσελίδα του σχολείου. (Στο παρακάτω link:

<http://8gym-n-smyrn.att.sch.gr/wordpress/wp-content/uploads/2019/10/4%CE%B7-%CE%95%CE%BD%CF%8C%CF%84%CE%B7%CF%84%CE%B1-%CE%98%CE%B5%CF%89%CF%81%CE%AF%CE%B1-%CE%91%CE%BD%CF%84%CE%B9%CE%BA%CE%B5%CE%AF%CE%BC%CE%B5%CE%BD%CE%BF-%CE%9A%CE%B1%CF%84%CE%B7%CE%B3%CE%BF%CF%81%CE%BF%CF%8D%CE%BC%CE%B5%CE%BD%CE%BF.pdf> )

Η ασκήσεις δεν έχουν υποχρεωτικό χαρακτήρα, αλλά νομίζουμε ότι θα γεμίσει εποικοδομητικά τις ώρες της …καραντίνας!!!

Μας λείπετε πολύ!

Αντωνία Δικαιάκου – Χαρά Φωτεινοπούλου

Υ.Γ. Για οτιδήποτε χρειαστείτε είμαστε πάντα διαθέσιμες (το ξέρετε άλλωστε!) και στα κοινωνικά δίκτυα (messenger, Instagram κλπ)!

 8ο Γυμνάσιο Νέας Σμύρνης 19-3-2020

**Διαδραστικές επαναληπτικές ασκήσεις**

**Νεοελληνικής Γλώσσας B΄ Γυμνασίου (4η ενότητα)**

**Γενική οδηγία:** αν χρησιμοποιείτε Η/Υ, με τον κέρσορα στα μπλε γράμματα κρατήστε πατημένο το CTRL ( ο κέρσορας γίνεται χεράκι) και κάντε αριστερό κλικ του ποντικιού για να μεταβείτε απευθείας στον παραπάνω δικτυακό τόπο.

***Ασκήσεις για το άμεσο και έμμεσο αντικείμενο:***

Μεταβείτε στο δικτυακό τόπο:

<http://users.sch.gr/ipap/Ellinikos%20Politismos/Yliko/askisis%20nea/ant-nea01.htm>

<http://users.sch.gr/ipap/Ellinikos%20Politismos/Yliko/askisis%20nea/ant-nea11.htm>

<http://users.sch.gr/ipap/Ellinikos%20Politismos/Yliko/askisis%20nea/ant-nea21.htm>

<http://users.sch.gr/ipap/Ellinikos%20Politismos/Yliko/askisis%20nea/ant-nea31.htm>

***Ασκήσεις για το υποκείμενο, αντικείμενα και κατηγορούμενο του αντικειμένου:***

<http://users.sch.gr/ipap/Ellinikos%20Politismos/Yliko/askisis%20nea/antikeimeno-nea/anti-ktg-nea-1.htm>

<http://users.sch.gr/ipap/Ellinikos%20Politismos/Yliko/askisis%20nea/antikeimeno-nea/anti-ktg-nea-3.htm>

<http://users.sch.gr/ipap/Ellinikos%20Politismos/Yliko/askisis%20nea/antikeimeno-nea/anti-ktg-nea-2.htm>

***Άσκηση για τη διάκριση κατηγορουμένου και επιθετικού προσδιορισμού:***

<http://users.sch.gr/ipap/Ellinikos%20Politismos/Yliko/askisis%20nea/epithetikos-katigoroumeno.htm>